כאוס מהלך (סרט)

כאוס מהלך (באנגלית: Chaos Walking) הוא סרט מדע בדיוני אמריקאי שביים דאג לימן מתוך תסריט מאת פטריק נס וכריסטופר פורד.<ref name="WGACredit"></ref> הסרט מבוסס על הרומן "החור שברעש" (באנגלית: The knife of never letting go) מאת נס משנת 2008, המהווה הספר הראשון בטרילוגיית הספרים כאוס מהלך. בסרט מככבים דייזי רידלי, טום הולנד, מאדס מיקלסן, דמיאן ביצ'יר, קורט סאטר, ניק ג'ונאס, סינתיה אריבו ודייוויד אוילאו.

הסרט שוחרר לאקרנים בארצות הברית ב-5 במרץ 2021 על ידי סרטי ליונסגייט.

== תקציר העלילה ==
עלילת הסרט מתרחשת בשנת 2257 לספירה בכוכב המכונה "העולם החדש" בו פתוגן מסתורי חיסל את כל הנשים בכוכב וגרם לכל אחד מהגברים הנותרים להיות מסוגל לשמוע את כל המחשבות של כל מי שהם פוגשים. העלילה מתמקדת בטוד יואיט (אותו מגלם טום הולנד), אשר אשר גר בעיירה הנידחת פרנטיסטאון. חייו של טוד משתנים כאשר חללית מכדור הארץ מתרסקת בקרבת מקום ועל סיפונה הוא מגלה נערה מסתורית בשם ויולה (אותה מגלמת דייזי רידלי) אשר הינה האישה הראשונה שהוא פגש אי פעם בחייו. ויולה נלכדת בהמשך על ידי ראש העיר פרנטיס, אשר נחוש למנוע ממנה ליצור קשר עם ספינת האם שלה. עם זאת, ויולה מצליחה לבורח מהמקום בעזרתו של טוד, והשניים בורחים לכבר היישוב פארברנץ'. לאורך הדרך הם מגלים את האמת המחרידה אודות ההיסטוריה של כוכב העולם החדש.

== שחקנים ודמויות ==
* דייזי רידלי בתפקיד ויולה איד, אישה ללא רעש שהיא המפתח לפתיחת סודות לעולם החדש.
* טום הולנד טוד יואיט, ילד שחי בכוכב הרחוק של העולם החדש.
* מאדס מיקלסן בתפקיד דייוויד פרנטיס, ראש העיר האכזרי של פרנטיסטאון.
* דמיאן ביצ'יר בתפקיד בן מור, אחד מאבותיו המאמצים של טוד.
* קורט סאטר בתפקיד קיליאן בויד, אחד מאבותיו המאמצים של טוד.
* ניק ג'ונאס בתפקיד דייוויד "דייווי" פרנטיס הבן, בנו של ראש העיר וחייל.
* סינתיה אריבו בתפקיד הילדי, בעלת ברית חשובה לטוד ולויולה ומנהיגת פרבראנץ', יישוב שליו בעולם החדש שנאלץ לנקוט עמדה נגד ראש העיר פרנטיס וצבאו ההולך וגדל.
* דייוויד אוילאו בתפקיד אהרון, כומר אלים בעולם החדש המחפש אחר טוד וויולה.
* אוסקר חינאדה בתפקיד ווילף, שוטר מודר שהופך לכלי עיקרי במזימתם של וויולה וטוד נגד ראש העיר פרנטיס.
* מארק פרימו

== הפקה ==
באוקטובר 2011 רכשה ליונסגייט את זכויות ההפצה ברחבי העולם לעיבוד קולנועי לטרילוגיית הספרים כאוס מהלך מאת פטריק נס, בהפקת חברת ההפקה של דאג דייוויסון, Quadrant Pictures. צ'ארלי קאופמן כתב את הטיוטה הראשונה של התסריט.<ref>https://youtube.com/h_-xiPLhaSk</ref><ref>https://www.beingcharliekaufman.com/index.php/general-news/1639-pinch-of-salt-charlie-still-attached-to-chaos-walking</ref> הטיוטות הבאות נכתבו על ידי ג'יימי לינדן, לינדזי באר, גארי ספינלי, ג'ון לי הנקוק ונס עצמו. בתחילה רוברט זמקיס היה אמור לביים את הסרט.<ref>https://deadline.com/2013/09/robert-zemeckis-eyeing-chaos-walking-583698/</ref><ref>https://www.indiewire.com/2013/09/robert-zemeckis-courted-for-charlie-kaufman-penned-ya-adaptation-chaos-walking-93854/</ref><ref>https://theplaylist.net/doug-liman-replaces-robert-zemeckis-charlie-kaufman-scripted-ya-movie-chaos-walking-20160610/</ref> אך ב-10 ביוני 2016, דווח שדווקא דאג לימן ניהל שיחות לבימוי הסרט. ב-4 באוגוסט 2016 דווח כי דייזי רידלי הצטרפה לצוות השחקנים. היא הייתה מעריצה של הספרים, והוכרזה כמי שתגלם את ויולה. ב-28 בנובמבר 2016 הצטרף טום הולנד לצוות השחקנים כדי לגלם את טוד.

ב-20 ביולי 2017 הוכרז כי מאדס מיקלסן הצטרף לצוות השחקנים כראש העיר הנבל. באוגוסט 2017 הצטרפו דמיאן ביצ'יר, קורט סאטר, ניק ג'ונאס ודייוויד אוילאו. בספטמבר 2017 הצטרפה סינתיה אריבו לצוות. באוקטובר 2017 הצטרף אוסקר חינאדה לצוות השחקנים. הצילומים העיקריים החלו במונטריאול, קוויבק ב-7 באוגוסט 2017. צילומי הסרט נערכו גם בסקוטלנד, איסלנד והושלמו בנובמבר 2017.

באפריל 2018 דווח כי הסרט אמור לקיים מספר שבועות של צילומים משלימים בסוף 2018 או בתחילת 2019.<ref name="The Hollywood Reporter"></ref> בשל המחויבות של רידלי למלחמת הכוכבים: עלייתו של סקייווקר והולנד לספיידרמן: רחוק מהבית, הצילומים המחודשים לא התחילו עד אפריל 2019, כאשר פדה אלווארז ביים את צילומי ההשלמה. צילומים אלה שנמשכו עד מאי הוסיפו 15 מיליון דולר נוספים לתקציב הסרט.<ref></ref><ref name="JanuaryRelease"></ref> בשנת 2020, נס וכריסטופר פורד נרשמו ככותבי התסריט.

== הפצה ==
הסרט היה אמור לצאת ב-1 במרץ 2019, אך יציאתו עוכבה כדי להשלים צילומים מחודשים.

== קישורים חיצוניים ==
* 

* 

==הערות שוליים==

קטגוריה:סרטי 2021
קטגוריה:סרטי מדע בדיוני אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים דיסטופיים
קטגוריה:סרטים מבוססי ספרים
קטגוריה:סרטים פוסט-אפוקליפטיים
קטגוריה:סרטי מדע בדיוני מ-2021